KIMER I KLOKKER

1. (efter *Kimer i klokker*) (Tid: 2.00)

**Kimer, I klokker!** Ja kimer før dag i det dunkle!  
Øjne, som før kun så mørke, skal pludselig funkle!  
Julen skal strømme  
imod os som drømme  
igen

Står vi  
foran de vidtåbne fremtiders ukendte ender?  
med afmagt så tung som et år midt i sorgfulde hænder?  
med lys i en stue, som ingen kan se eller tænder?

Så er vi her sammen  
- i mørket så små -  
med bævende hjerter:  
Hvordan vil det gå?

Kimer, I klokker! For verden er bange  
og nogen kan synge de ensomste sange  
og andre må knæle på spærrede veje  
hvor mennesker glemmer at lyse og lege

Så hvad skal vi gøre?  
Hvor finder vi tro  
på lyset for verden?  
Hvorfra skal det gro?

Vær stille, mit hjerte, vær stille og lyt:  
hvert øjeblik kommer uendeligt nyt.  
I julen er tid til en tid uden ord  
at finde et levende, lysende spor

Måske er det der, hvor der intet blir sagt,  
at fodtrin – så blidt som et barn der blir lagt –  
skal høres forsigtigt på frost-fyldte steder  
hvor mennesker uden forsikringer træder  
et sted - måske -  
i undersne

2. (efter *Der er ingenting i verden så stille som sne*) (Tid: 1.30)

**Der er ingenting i verden så stille som sne**det er midt i det stille, det nye kan ske!

Det er i stilheden, vi kan gå allervarsomst sammen  
Det er i stilheden, vi kan indånde himlen dybest   
Det er i stilheden, vi kan høre alle verdens åndedræt som et sagte, fælles suk  
Det er i stilheden vi kan mødes og gå ud i adventstiden sammen

Kom!  
så går vi sammen ud af de huse, hvor lyset aldrig bliver tændt

Kom!  
så går vi sammen ud af de tanker, det gør for ondt at tænke alene

Kom!  
så går vi sammen ud af de værelser, hvor håbløsheden hænger på væggene

Kom!  
så går vi sammen ud fra de gange, hvor vi gik frem og tilbage, frem og tilbage, helt alene

Sammen går vi ud på gaderne efter mørkets frembrud  
når alle lysene er slukket  
og netop - når mørket er mørkest  
ser vi det klart og tydeligt på himlen:  
**En stjerne skinner i nat**

3. (efter *En stjerne skinner i nat*) (Tid: 2.45)

En nyfødt kærlighed sover  
nu er Guds himmel nær  
vor lange vandring er ovre  
stjernen er standset her

Midt på himlen stråler den, julestjernen  
og så – helt uventet! – står den et andet sted:

Du går på gaden i dine egne tanker  
du ser ingenting  
der kommer nogen imod dig  
du ser op, tilfældigt  
og pludselig! skinner den  
helt åbenlyst i en andens varme blik  
helt inde fra den dybeste himmel  
i hver af os  
med det håb, du ikke troede på  
for blot et øjeblik siden

Der er et håb for alle os, der mangler mod  
der er et håb for jordens frosne hjerteblod  
der er et håb hvor glæden føles altfor -  
altfor svær -  
og julen er de andres fest: det sted, vi ikke er

Se op! Se ud! For hele verden åbner sig  
og hvisker til hver enkelt af os: Se, din vej!  
Du ved det måske ikke, du kan bare se  
det håb der glimter foran i et menneske

**Hold håbet op** for dem, der ikke ser det selv  
hold håbet op for én der slog en drøm ihjel  
Hold håbet op og hold det udstrakt foran mig  
her er en fremtid, her er liv, han er på vej  
  
Så er der intet mørke der er uden lys  
så ser vi: jorden er en mark, hvor alt fornys  
så går vi sammen gennem byens store, vide marker  
igennem alle gaderne og åbne, øde parker  
som hyrder for hvert ufødt barn på denne jord, der sparker

og vil  
komme til  
verden

(Nu *Hold håbet op* og *Glade jul*)

4. (efter *Stjernen lyser over Betlehem*) (Tid: 1.00)

Der er hvide nætter med drømme så store som himle  
og vi drager afsted på en hemmelig lysfantasi  
og vi føler os lette og lyse og unge og svimle  
for vi bærer på tusinde barndommes jul indeni

Der er hvide nætter – vi ved ikke helt, hvor de ender  
og vi lader os føre afsted til vi hører en sang  
der er større end alle de dejligste sange vi kender  
det er sangen om lyset der fører os sammen engang

Hør! engle letter  
**på hvide nætter**

5. (efter *Hvide nætter*) (Tid: 1.30)

De hvide nætter  
de kolde dage  
at miste håb og  
få det tilbage

Og gå med Betlehem  
under huden  
og kysse nogen  
på sovepuden

Og julen kommer  
med varme kinder  
i dem vi elsker  
i dem vi finder

Uventet!  
uplanlagt!  
fuldstændig overvældende!

Og med et trylleslag er vi som børn på ny  
og vi remser og rabler og rimer  
og kalder og julebesvimer  
og klokkerne kimer og kimer!

Og der hvor vi holdt HADE-jul!  
og går og tænker: FLADE jul!  
og kalder den for SPADE-jul!  
og stikker én en PLADE-jul!  
og frygter for BALLADE-jul!  
en rigtig træls HYSTADE-jul…

der er der… endlig  
GLADE jul!  
  
Og alle os, der føler os som tabere og stakler  
kan mærke i en **julefeber**: HEY! Vi er mirakler!

(Nu *Julefeber*)

6. (efter *Decembernat*) (Tid: 2.30)

**Decembernat.** Engle slår vingerne ind  
og lander forsigtigt i menneskesind  
de hvisker om barnet der netop blev til  
i nat kan I møde ham her, hvis I vil

I stuer, i kirker, i tanker, i år  
ved sygehussenge hvor håbsengle går  
skal Guds hånd i nat trække angststikket ud  
og røre os stille for julen er Gud

Så se op: der er en himmel over os alle  
se ud: der er altid et menneskes SÆRLIGT varme blik et sted i mængden!  
se til siden: der er din smukke nabo!  
se fremad: der står håbet, langt ude, altid foran, altid forfra –   
så fjernt og nært som stjernen på himlen i Betlehem!

Måske skal tiden glemme hvad vi ville

et menneske fortoner i et drag

så svagt og kort og fint og tyndt og lille

som blot et pust i græsset ved en grav

men der hvor bare én i verden giver

en anden af sit julehjælper-vejr

skal lyset fra den store julemorgen

nå frem til os med evighedens skær

**Og dejlig er den jord,** hvor vi kan synge  
den store, gamle, nye julesangog prægtig er den himmel, hvor det glitrer

når stjernerne fortæller om engang,og tiderne skal komme og henrulle  
og paradiset røre denne jord.  
Så kan vi klare hele verdens kulde  
og mødes i et evigt julekor

(Nu *Dejlig er jorden*)